## Rješenje kojim se Mići Jurjeviću oduzima odobrenje za rad investicijskog savjetnika

### NN 32/2010 (12.3.2010.), Rješenje kojim se Mići Jurjeviću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

771

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Mići Jurjeviću iz Zagreba, Ivane Brlić Mažuranić 82, za rad investicijskog savjetnika, na sjednici održanoj 25. veljače 2010. godine donijela je

RJEŠENJE

1. Mići Jurjeviću iz Zagreba, Ivane Brlić Mažuranić 82, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 31.

3. Ovo rješenje objavit će se u »Narodnim novinama«.

Obrazloženje

I/ Hrvatska agencija za nadzor financijskih usluga (dalje: Agencija) pokrenula je po službenoj dužnosti, sukladno odredbi članka 40. stavak 1. Zakona o općem upravnom postupku (»Narodne novine« br. 47/09) i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja za rad investicijskom savjetniku Mići Jurjeviću iz Zagreba, Ivane Brlić Mažuranić 82.

II/ Rješenjem Agencije, klasa: UP/I-450-08/03-02/123, dana 24. travnja 2003. godine, Mići Jurjeviću iz Zagreba, izdana je na neodređeno vrijeme dozvola za obavljanje poslova investicijskog savjetnika. Imenovani je zaposlenik investicijskog društva Agram brokeri d.d., Zagreb (dalje: Društvo).

III/ U provedenom postupku uvidom u predmet izdavanja odobrenja za rad Društvu o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga sukladno Zakonu o tržištu kapitala, klasa: UP/I-451-04/09-02/36, utvrđeno je da Mićo Jurjević više ne obavlja poslove investicijskog savjetnika i da je raspoređen na druge poslove u Društvu koji ne zahtijevaju odobrenje za rad investicijskog savjetnika.

O navedenom, Društvo je obavijestilo Agenciju podneskom od 24. veljače 2010. godine.

IV/ Sukladno odredbi članka 24. stavak 2. Zakona, investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Slijedom izloženog, a s obzirom da Mićo Jurjević više ne ispunjava uvjete na temelju kojih je izdano odobrenje za rad, valjalo je sukladno odredbi članka 27. stavak 1. točka 4. Zakona, riješiti kao u izreci ovog rješenja, dakle oduzeti mu odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 25. veljače 2010. godine, pod rednim brojem 31.

V/ Sukladno odredbi članka 8. stavak 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/13
Urbroj: 326-111/10-2
Zagreb, 25. veljače 2010.

Zamjenik predsjednika Uprave
Ivo Šulenta, v. r.

Rješenje, NN 32/2010-771